University of Science and Technology Houari Boumediene

An University of Science and Technology – Houari Boumediene (Pranses: Université des sciences et de la technologie Houari-Boumediene, USTHB, Arabiko: جامعة العلوم والتكنولوجيا هواري بومدين) sarong unibersidad namomogtak sa banwaan nin Bab-Ezzouar 15 kilometres (9.3 mi) distansyang Algiers, Algeria. An unibersidad pigdesenyo ni arkitektong Brasilyanong si Oscar Niemeyer asin ini pig'inaguraran kan 1974. Mga kursong pigtangro kabarali an Computing, Pure and Applied Mathematics, Physics, Chemistry, Biology, Geology, Civil Engineering, Electronics, Information Technology, Process Engineering, asin Mechanical Engineering. An USTHB iyo an pinakadakulang unibersidad sa Algeria hanggan taon 2013; ini igwang 20,000 na mga estudyante. An 5-taon na plano kan gobyerno na mapadakul an bilang kan mga estudyante sa unibersidad haleng 1.2 milyon kan 2010 abot 2 milyon taon 2014 nagtolod sa pagtugdok nin mga unibersidad haros sa lambang banwaan sa Algeria; an ibang unibersidad ngonyan mas dakula na ngani sa USTHB sa bilang nin naka'enrol na estudyante. An USTHB nakikipagtabangan sa mga ibang unibersidad sa Sulnopan. Mga kasundoan pinaghaman sa ultan nin mga facultad asin saindang katambal sa Pransya, Quebec Canada saka iba pa man na mga nasyon para sa pagtraining asin pagsaligsig. Magkapirang bilang nin mga Arabo asin Aprikanong estudyante tinata'wan nin libreng pag'adal sa USTHB. An instruksyon sa unibersidad ginigibo sa tataramon na Pranses maliban sa heograpiya na itinutukdo sa lenggwaheng Arabo. Ranggo Kan 2023, susog sa U.S. News & World Report an USTHB iyo an ikaduwang pinakamahusay sa Algeria, an ika-1691 sa kinaban, ika-60 sa Aprika. Hilnga man List of Oscar Niemeyer works Toltolan Mga panluwas na takod University of Science and Technology, Houari Boumediene Archived 2023-04-11 at the Wayback Machine. University of Science and Technology, Houari Boumediene Archived 2011-04-11 at the Wayback Machine. (in Pranses) University of Science and Technology, Houari Boumediene Archived 2017-07-20 at the Wayback Machine. (in Arabiko) Plantilya:Universities of Algeria Plantilya:Association of African Universities